CELEX: 32010R0109
Language: fi
Date: 2010-02-05 00:00:00
Title: Komission asetus (EU) N:o 109/2010, annettu 5 päivänä helmikuuta 2010 , tiettyjen tavaroiden luokittelusta yhdistettyyn nimikkeistöön

9.2.2010   
            
            
               FI
            
            
               Euroopan unionin virallinen lehti
            
            
               L 36/7
            
         KOMISSION ASETUS (EU) N:o 109/2010,
   annettu 5 päivänä helmikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (EY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä helmikuuta 2010.
      
         
            Komission puolesta, puheenjohtajan nimissä
         
         László KOVÁCS
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara koostuu seuraavista osista:
                  
                              —
                           
                           
                              sylinterimäinen teräksinen säiliö, jonka korkeus on noin 33 cm ja halkaisija noin 29 cm,
                           
                        
                              —
                           
                           
                              teräksinen kansi, jossa on kaksi pyöreää aukkoa, joista toisen halkaisija on noin 5 cm ja toisen noin 6 cm,
                           
                        
                              —
                           
                           
                              sylinterimäinen teräksinen verkko, jonka korkeus on noin 8 cm ja halkaisija noin 12,5 cm,
                           
                        
                              —
                           
                           
                              joustava teräksinen putki, ja
                           
                        
                              —
                           
                           
                              imusuutin.
                           
                        Teräsverkko asennetaan kannen alapuolelle toisen aukon alle.
                  Teräsputki ja imusuutin kiinnitetään toiseen aukkoon.
                  Tavara on tarkoitettu esimerkiksi tulisijan siivoamiseen pölynimuria käyttäen siten, että pölynimurin letku yhdistetään kannen yläpuolelta siihen aukkoon, jonka alla on teräsverkko.
                  Imuroitaessa suurhiukkaset jäävät säiliön pohjalle ja verkko suodattaa ilmassa olevat hiukkaset pois ilmavirrasta.
               
               
                  8421 39 20
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XV jakson 1 huomautuksen f alakohdan sekä CN-koodien 8421, 8421 39 ja 8421 39 20 nimiketekstien mukaisesti.
                  Sylinterimäinen verkko toimii suodattimena, sillä se pysäyttää ilmassa olevat hiukkaset ja päästää läpi ainoastaan puhdistetun ilman. Näin ollen tavaralla on nimikkeeseen 8421 kuuluvien suodatus-tai puhdistuskoneiden ominaisuudet.
                  Tavaraa ei voida luokitella nimikkeeseen 7323 kuuluvaksi teräksiseksi talousesineeksi, sillä XV jakson 1 huomautuksen f alakohdan mukaan kyseinen jakso ei kata XVI jakson tavaroita.
                  Tavara on luokiteltava CN-koodiin 8421 39 20 kuuluvaksi koneeksi ilman suodattamista tai puhdistamista varten.